Як бачым, наша гіпотэза мае права на жыццё! Бо ў князя Фёдара з Клецкам дачыненні былі самыя непасрэдныя. Зрэшты, і з Кіевам таксама: ён у 1498‑м ажаніўся з Алёнай Сямёнаўнай, дачкою кіеўскага князя Сямёна Алелькавіча. Цікава, як сын князя Клецкага стаў князем Пінскім? Цешча дапамагла — бо якраз яна, княжая ўдава Марыя Іванаўна, тады валодала Пінскам. Пасля яе смерці ў 1501‑м Фёдар і стаў кіраваць княствам на правах отчыча. Дарэчы, ёсць сведчанні, што князь Фёдартакі паўдзельнічаў у баях з татарамі пад Клецкам у 1503 годзе! Вядома, што пацярпеў паразу. І ўжо тады ж, кажуць, бацька перадаў яму правы на Клецак, ДавыдГарадок і Рагачоў. А ў 1508‑м якраз Фёдару адышла частка зямельных уладанняў Міхаіла Глінскага, калі ён (таксама ж і ў ВКЛ былі спрэчкі ды інтрыгі…) аказаўся ў Масковіі. Урэшце ж Фёдар Іванавіч з роду СерпухаўскіхБароўскіх (які пісаўся Яраславічам, верагодней за ўсё, па сваім прадзеду) пры ўсіх ягоных багаццях памёр у 1520‑м бяздзетным. А свае немалыя ўладанні ён завяшчаў вялікаму князю Жыгімонту (пішуць яшчэ: Сігізмунду) І Старому, той жа перадаў правы на іх сваёй другой жонцыітальянцы Боне.